Ministru kabineta noteikumu „Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu, kā arī atbilstoši Labklājības ministrijas rosinātajiem grozījumiem MK 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti 28.09.2017. Valsts sekretāru sanāksmē (VSS-1015)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – pasākums) pasākuma īstenošanas nosacījumus, tai skaitā atbalstāmo darbību izmaksu pozīcijas.  Ņemot vērā iepriekš minēto, ir nepieciešams veikt atbilstošus grozījumus MK 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” (turpmāk – MK noteikumi Nr.468), tai skaitā:  **1)** atbilstoši Labklājības ministrijas rosinātajiem grozījumiem MK noteikumos Nr.75 veikt tehnisku precizējumu MK noteikumu Nr.468 3.1. un 3.2. apakšpunktā papildinot ar vārdiem “šajā periodā nav bijuši uzskatāmi par darba ņēmēju vai pašnodarbināto atbilstoši likumam „Par valsts sociālo apdrošināšanu” ilgāk par diviem mēnešiem bez pārtraukuma” (*MK noteikumu projekta 1.punkts*).  Grozījumi ierosināti, lai nodrošinātu vienotu/skaidru tiesību normas interpretāciju, tai skaitā ievērojot Bezdarbnieku un darba meklētāju atbalsta likumu, proti, atbilstoši Bezdarbnieku un darba meklētāju atbalsta likuma 12.panta pirmās daļas 1.punktam, viens no bezdarbnieka statusa zaudēšanas pamatiem ir darba ņēmēja vai pašnodarbinātā statusa iegūšana saskaņā ar likumu „Par valsts sociālo apdrošināšanu”, izņemot šā statusa iegūšanu uz laiku līdz diviem mēnešiem, ja par to paziņots Nodarbinātības valsts aģentūrai, kā arī izņemot iesaistīšanos aktīvajos nodarbinātības pasākumos. Atbilstoši šai normai bezdarbnieks var tikt nodarbināts termiņā līdz diviem mēnešiem un saglabāt bezdarbnieka statusu. Šādai īstermiņa nodarbinātībai ir pagaidu vai sezonāls raksturs un šāda nepastāvīga nodarbinātība nerisina bezdarba problēmu. Lai pasākumā varētu iesaistīt bezdarbniekus, kuri īslaicīgi strādājuši, bet šajā periodā saglabājuši bezdarbnieka statusu, MK noteikumu projekts paredz, ka pasākumā iesaista bezdarbniekus, kuri ir bijuši bez darba vismaz 12 mēnešus, šajā periodā nav bijuši uzskatāmi par darba ņēmēju vai pašnodarbināto atbilstoši likumam „Par valsts sociālo apdrošināšanu” ilgāk par diviem mēnešiem bez pārtraukuma;  **2)** lai izvairītos no nepieciešamības izmaiņu gadījumā grozīt normatīvos aktus attiecībā uz nosacījumiem, kas ir atrunāti citos normatīvajos aktos, proti, MK noteikumos Nr.75, MK noteikumu projekts paredz precizēt MK noteikumu Nr.468 18.3.2. punktu svītrojot iekavas “(no dzīvesvietas vai finansējuma saņēmēja filiāles līdz pakalpojuma sniegšanas vietai un atpakaļ)” (*MK noteikumu projekta 2.punkts*).  Papildus Labklājības ministrijas rosinātie grozījumi MK noteikumos Nr.75 paredz precizēt ilgstošo bezdarbnieku aktivizācijas pasākumu nosacījumus, nosakot, ka profesionālās piemērotības noteikšanas laikā – Sociālās integrācijas valsts aģentūra (turpmāk – sadarbības partneris) nodrošina arī mērķa grupas nokļūšanu no dienesta viesnīcas līdz pakalpojuma sniegšanas vietai un atpakaļ.  Šobrīd MK noteikumi Nr.468 (18.3.2.apakšpunkts) un Nr.75 (163.43.apakšpunkts) paredz, ka ir attiecināmi transporta izdevumi mērķa grupas nokļūšanai no dzīvesvietas vai Nodarbinātības valsts aģentūras kā finansējuma saņēmēja (turpmāk – finansējuma saņēmējs) filiāles līdz pakalpojuma sniegšanas vietai un atpakaļ, kā arī uzturēšanas dienesta viesnīcā.  Nodrošinot atbalsta pakalpojumu (profesionālās piemērotības noteikšanu), nereti dienesta viesnīca neatrodas vienuviet ar pakalpojuma sniegšanas vietu, līdz ar to ir nepieciešams nodrošināt arī mērķa grupas nokļūšanu no dienesta viesnīcas līdz pakalpojuma sniegšanas vietai un atpakaļ.  Pasākumu ietvaros atbalsta pakalpojumu (profesionālās piemērotības noteikšanu) kopumā plānots nodrošināt indikatīvi 1 800 bezdarbniekiem (līdz šim atbalsta pakalpojums nodrošināts 184 bezdarbniekiem). Viena bezdarbnieka pārvadāšanas maksa no pakalpojuma sniegšanas vietas līdz dienesta viesnīcai (turp un atpakaļ) ir indikatīvi 0,52 *euro* dienā un vidējais plānotais pakalpojuma dienu skaits ir – 6 dienas.  Ņemot vērā iepriekš minēto, t.sk. balstoties uz projekta vidējām izmaksām un līdzšinējo pieredzi, plānotās transporta izmaksas (no dienesta viesnīcas līdz pakalpojuma sniegšanas vietai un atpakaļ) ir indikatīvi 5 041,92 *euro* *(aprēķins: 1616 personas x 6 dienas x 0.52 euro = 5 041,92 euro)*. Atbalsta pakalpojums, t.sk. arī mērķa grupas nokļūšana no dienesta viesnīcas līdz pakalpojuma sniegšanas vietai un atpakaļ tiks īstenota esošā finansējuma ietvaros;  **3)** precizēt pasākuma atbalstāmo darbību izmaksu pozīcijas (*MK noteikumu projekta 3. un 4. punkts*), paredzot, ka sadarbības partnerim (kas īsteno MK noteikumu Nr.468 16.3.apakšpunktā minēto atbalstāmo darbību) pasākuma ietvaros ir attiecināmas:  **3.1)** obligāto veselības pārbaužu izmaksas un redzes korekcijas līdzekļu kompensācijas izmaksas (ja tās nav iekļautas veselības apdrošināšanā);  **3.2)** veselības apdrošināšanas izmaksas. Lai nodrošinātu vienlīdzīgu situāciju visiem nodarbinātības un labklājības nozarē strādājošajiem, tai skaitā arī nodarbinātības un labklājības nozares Eiropas Savienības fondu projektu personālam, pasākuma ietvaros ir paredzēts segt veselības apdrošināšanas izmaksas sadarbības partnera projekta īstenošanas personālam (indikatīvi 6 slodzes) pie nosacījuma, ja veselības apdrošināšana paredzēta finansējuma saņēmēja iestādē. Indikatīvi viena projekta darbinieka veselības apdrošināšanas izmaksas ir 213 *euro* gadā. Veselības apdrošināšanas izmaksas projekta ietvaros no 2018.gada līdz 2021.gada beigām (kopā indikatīvi 6 slodzes) plānotas indikatīvi 5112 *euro* apmērā;  **3.3)** darba vietas aprīkojuma iegādes vai nomas izmaksas. Sadarbības partnera darba vietas aprīkojuma iegādes vai nomas izmaksas projekta ietvaros no 2018.gada līdz 2021.gada beigām (kopā indikatīvi 6 slodzēm) plānotas indikatīvi 18 000 *euro* apmērā.  Lai veicinātu efektīvu un kvalitatīvu pasākumu ieviešanu, t.sk. nodrošinātu iespējami augstu atbalsta pakalpojumu (profesionālās piemērotības noteikšanu) kvalitāti un pilnīgu rezultātu sasniegšanu, kā arī mazinātu sadarbības partnera finansiālo slogu, MK noteikumu projekts paredz, ka sadarbības partnerim pasākuma ietvaros ir attiecināmas obligāto veselības pārbaužu izmaksas un redzes korekcijas līdzekļu kompensācijas izmaksas, veselības apdrošināšanas izmaksas un darba vietas aprīkojuma iegādes vai nomas izmaksas, ievērojot Finanšu ministrijas vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā” nosacījumus;  **4)** nodrošināt vienotu/skaidru tiesību normas interpretāciju, nosakot, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma nomas izmaksas saskaņā ar Finanšu ministrijas vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā” (*MK noteikumu projekta 4. punkts*).  Kopumā ierosinātie grozījumi veicinās pasākuma efektīvu un kvalitatīvu ieviešanu, kā arī papildus pasākumā varēs tikt iesaistīti bezdarbnieki, kuri īslaicīgi strādājuši, bet šajā periodā saglabājuši bezdarbnieka statusu, tādējādi pozitīvi ietekmējot pasākuma mērķa grupu, jo tiks sekmēta ilgstošo bezdarbnieku integrēšanās darba tirgū, tai skaitā paaugstināta to motivācija un zināšanas atbilstoši darba tirgus vajadzībām.  Papildus profesionālās piemērotības noteikšanas laikā, mērķa grupai tiks nodrošināta nokļūšana no dienesta viesnīcas līdz pakalpojuma sniegšanas vietai un atpakaļ, tādējādi nodrošinot mērķa grupai kvalitatīvu pakalpojumu sniegšanu (izriet no Labklājības ministrijas rosinātajiem grozījumiem MK noteikumos Nr.75). |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts ietekmē finansējuma saņēmēju un sadarbības partneri, jo tas paredz precizēt pasākuma īstenošanas nosacījumus, kā arī atbalstāmo darbību izmaksu pozīcijas, tai skaitā:  - redakcionāli precizēt pasākumā iesaistāmo mērķa grupu;  - paredzēt, ka pasākuma ietvaros sadarbības partnerim ir attiecināmas obligāto veselības pārbaužu izmaksas un redzes korekcijas līdzekļu kompensācijas izmaksas, veselības apdrošināšanas izmaksas un darba vietas aprīkojuma iegādes vai nomas izmaksas.  Izvērtējot ierosināto grozījumu ietekmi, tai skaitā ņemot vērā iepriekš minēto, un to, ka MK noteikumu projekts ietekmē pasākuma īstenošanas nosacījumus, pēc MK noteikumu spēkā stāšanās būs nepieciešams veikt attiecīgus grozījumus projektā “Atbalsts ilgstošajiem bezdarbniekiem” (Nr.: 9.1.1.2/15/I/001).  Ņemot vērā, ka Labklājības ministrijas rosinātie grozījumi MK noteikumos Nr.75 paredz precizēt ilgstošo bezdarbnieku aktivizācijas pasākumu nosacījumus, nosakot, ka profesionālās piemērotības noteikšanas laikā sadarbības partneris nodrošina arī mērķa grupas nokļūšanu no dienesta viesnīcas līdz pakalpojuma sniegšanas vietai un atpakaļ, paredzēts veikt attiecīgus grozījumus/precizējumus gan projektā “Atbalsts ilgstošajiem bezdarbniekiem” (Nr.:9.1.1.2/15/I/001), gan pasākuma vienas vienības izmaksu standarta likmju aprēķina un piemērošanas metodikā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir bezdarbnieki:  - kuri bijuši bez darba 12 mēnešus;  - kuri bijuši bez darba vismaz 12 mēnešus un kuri vismaz vienu reizi ir atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem;  - kuriem atbilstoši narkologa atzinumam ir alkohola, narkotisko vai psihotropo vielu atkarība vai kuriem ir iespējama alkohola, narkotisko vai psihotropo vielu atkarība, bet nav saņemts narkologa atzinums.  Atbilstoši Nodarbinātības valsts aģentūras statistikas datiem 2017.gada jūnija sākumā bezdarbnieka statusā atradās indikatīvi 68 439 personas. No reģistrētajiem bezdarbniekiem (2017.gada jūnija beigās) indikatīvi 20 381 bija ilgstošie bezdarbnieki un indikatīvi 8 626 bezdarbnieki ar invaliditāti. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK noteikumu projekts izstrādāts saskaņā ar Labklājības ministrijas rosinātajiem grozījumiem MK noteikumos Nr.75 (izsludināti 28.09.2017. Valsts sekretāru sanāksmē (VSS-1015)).  MK noteikumu projektu MK nepieciešams izskatīt vienlaikus ar MK noteikumu Nr.75 grozījumu projektu vai pēc tā izskatīšanas MK. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017. gada 10.oktobra līdz 2017. gada 25.oktobrim aicinot sabiedrības pārstāvjus:  1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2017. gada 25.oktobrim) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Ministrs Jānis Reirs

Korsaka, 67021565

Karina.Korsaka@lm.gov.lv